La ciència ficció envaeix el Tívoli amb la Gatercon 2016
2025-07-24

Burjassot serà, un any més, el punt de trobada dels amants de la ciència ficció. I ho serà de la mà de l’Associació Stargate Espanya que organitza, del 13 al 15 de maig, la seua trobada anual sobre ciència ficció. Una trobada que enguany tindrà com a temàtica principal la sèrie televisiva El Ministerio del Tiempo.

Aquesta any, l’espai municipal que acollirà la celebració de la Gatercon serà el Centre Cultural Tívoli, que el divendres 13 de maig, a les 16 hores, es durà a terme la inauguració de l’esdeveniment. Tan sol mitja hora més tard, tindrà lloc la primera de les xerrades del cap de setmana, “Las series que vienen”. La primera de les jornades es tancarà amb el concurs ¿Quién es quien?: Ed-Dr. Who.

El dissabte les activitats començaran a les 10 del matí amb la taula redona “Viajes en el tiempo” i a les 11 del matí, aproximadament, l’actor convidat d’enguany Juan Gea, serà el protagonista del Panell de l’Actor. Juan Gea és un important actor espanyol que actualment té un destacat paper, el d’Ernesto Jiménez, en la sèrie protagonista de la Gatercon, El Ministerio del Tiempo. Actor de dilatada carrera artística és conegut pels seus treballs en sèries com Hospital Central, pel seu paper de Carranza en Bandolera, Viktor Ambrús en l’última temporada de Amar en tiempos revueltos, o per papers en Dreamland, Velvet i la miniserie “El Rey”.

Després de la seua intervenció, a les 12:20 hores, tindrà lloc la xerrada “La ciencia del tiempo” i una hora més tard la relacionada amb “El ministerio del tiempo: una versión Trekkie”. Ja en horari de vesprada es realitzaran dues xerrades més, “Creando Props” i “Reflexiones desde la Isla Nublar” i a les 18:30 hores el lliurament de premis.

L’última de les jornades de la Gatercon 2016, el diumenge 15 de maig, començarà a les 10 del matí amb la projecció de Episodio Buffy- “Once Habite, with Feeling” que donarà pas a la xerrada sobre el Cotxe Fantàstic i al concurs El fotograma perdido. A les 13:25 hores es tancarà el matí amb la presentació del llibre de José Gracia, “Recuerdos de la Luna de Endor”.

El cap de setmana es tancarà el diumenge a les 18:30 hores amb l’acte de clausura al qual precedirà, a les 16 hores, la projecció de la pel·lícula “Los juegos del Desmadre” i la presentació del llibre de Vicente Hernándiz, a les 17:45 hores, “Ecos del Futur”o.

Durant tot el cap de setmana es comptarà amb estands amb activitats i jocs a càrrec de l’Associació SteamPunk València, La Roca Wargames i Mis tres Dragones.

Tota la informació sobre la Gatercon 2016, el preu de les entrades i les activitats programades pot consultar-se al web http://www.gatercon.es/.